  Виталий Пронин Ижкарысь 18 аресъем студент вылэ ӝутэм уголовной ужез эскерон йылпумъяcькиз. Егит муртэ янгыше уськыто туж тросэн наркотик вузамез понна. Следствие дыръя шараяськиз: студент Интернет пыр басьтэм йырез усыкмытӥсь синтетической суретъёс. Наркотикъёсты пичи пакетъёсы люкылэм. Собере вузан понна Ижысь но Вотка карысь ватэгъёсы тырем. Полициын ужасьёс сое ӝегатӥзы улон коркаезлэн подъездаз миым шуркынмонэ. Кисыысьтыз шедьтӥзы 160 грамм наркотикъёс. Эшшо 415 грамм йырез усыкмытӥсь суретъёс таламын вал улон интыысьтыз. Эскеронъёс дыръя полицейскойёс азбаръёсы но нылпи площадкаосы ватэм 100 пала кышкыт бинетъёсты поттӥзы. Уголовной уж судэ келямын. Егит мурт быдэс улонзэ пытсэт сьӧрын ортчытыны быгатоз. Эдуард Степанов  